**Creed** je americká rocková skupina ocenená cenou Grammy, ktorá vznikla v roku 1995 v Tallahassee na Floride. Populárnou sa stalaq koncom 90. rokov a začiatkom 00. rokov, keď vydala tri po sebe nasledujúce multi-platinové albumy, z ktorých jeden ocenený diamantovou platňou, pričom v USA predali viac ako 28 miliónov nahrávok a celosvetovo viac ako 40 miliónov, čim sa stali 9. najpredávanejším interpretom 00. rokov. Kým skupina je často kritizovaná a parodovaná, je tiež často označovaná ako jedna z prominentných interpretov hnutia post-grunge konca 90. rokov a tiež ako jedna z komerčne najúspešnejších rockových skupín všetkých čias, so spevákom Scottom Stappom a gitaristom Markom Tremontim súčasne ako jeden z najplodnejších skladateľských tímov v histórii rockovej hudby. Časopis *Billboard* zaradil skupinu Creed ako 18. najlepšieho interpreta 00. rokov.

Popri Stappovi a Tremontimu sa skupina skladá z basgitaristu Briana Marshalla a bubeníka Scotta Phillipsa. Skupina vydala dva štúdiové albumy *My Own Prison* v roku 1997 a *Human Clay* v roku 1999, predtým, ako v roku 2000 Marshall opustil skupinu a bol nahradený koncertným basgitaristom Brettom Hestlom. Ich tretí album *Weathered* bol vydaný v roku 2001 s Markom Tremontim ako hráčom na basovej gitare predtým, ako sa skupina rozpadla v roku 2004 kvôli narastajúcemu napätiu medzi jej členmi. Tremonti, Phillips a Marshall založili skupinu Alter Bridge, kým Stapp začal svoju sólovú kariéru. Po mesiacoch špekulácií sa skupina Creed v roku 2009 znovu zjednotila a vydala album *Full Circle*.

Hudobný štýl
------------

Hudba skupiny Creed je predovšetkým označovaná ako rocková. Podľa časopisu *Rolling Stone* vokály Scotta Strappa sú ovplyvnené Jimom Morrisonom zo skupiny The Doors. Andrew Leahey a Steve Huey z Allmusic opísali hudbu skupiny Creed ako hard rock a post-grunge.

Creed je tiež niekedy označovaná ako kresťanská rocková skupina kvôli faktu, že ich prvé tri albumy za zameriavajú na otázky viery, kresťanstva a večnosti. Skupina nebola nikdy označovaná ako súčasná kresťanská skupina. Taktiež témy z ich hudobných diel ako „My Own Prison", „Higher", „My Sacrifice", „What’s This Life For", „With Arms Wide Open" a „One Last Breath" obsahujú zmienky o kresťanskej teológii, aj napriek čomu niesú považované za kresťanské rockové.

Členovia
--------

Súčasní
* Scott Stapp – sólové vokály (1995–2004, 2009–súčasnosť)
* Mark Tremonti – sólová gitara, vokály (1995–2004, 2009–súčasnosť)
* Brian Marshall – basová gitara (1995–2000, 2009–súčasnosť)
* Scott Phillips – bicie, klávesy (1995–2004, 2009–súčasnosť)

Bývalí
* Brian Brasher – rytmická gitara (1995)

Koncertní
* Eric Friedman – rytmická gitara, sprievodný spev (2009–2010)
* Brett Hestla – basová gitara, sprievodný spev (2000–2004)

Diskografia
-----------

*Bližšie informácie v hlavnom článku: Diskografia skupiny Creed*
* *My Own Prison* (1997)
* *Human Clay* (1999)
* *Weathered* (2001)
* *Full Circle* (2009)

Referencie
----------

1. 1 2  LEAHEY, Andrew; HUEY, Steve. *Creed Biography* [online]. AllMusic, [cit. 2010-03-21]. Dostupné online.
2. ↑  Jonathan Cohen. Rock act Creed in talks to reunite. *Reuters*, 1. december 2008. Dostupné online.
3. ↑   *Creed* [online]. MusicStop. Dostupné online.
4. ↑   *Yahoo Top 20 sellers of the 2000s* [online]. YahooMusic. Dostupné online.
5. ↑   *Creed – Full Biography* [online]. MTV. Dostupné online.
6. ↑   *Billboard's Best Artists of the Decade* [online]. Billboard. Dostupné online.
7. ↑  Erica Futterman. *The Doors: Biography* [online]. Rolling Stone, [cit. 2012-04-04]. Dostupné online. Archivované 2013-08-26 z originálu.
8. ↑  Steve Huey. *Creed* [online]. Allmusic. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Creed**

Externé odkazy
--------------

* Oficiálna webstránka
* Creed na Myspace